C 194/30
HU
Az Európai Unió Hivatalos Lapja
2023.6.2.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.11131 – PIERER / LEONI) Egyszerűsített eljárás alá vont ügy (EGT-vonatkozású szöveg)
(2023/C 194/07)
1.
2023. május 17-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Dipl. Ing.
Stefan Pierer (a továbbiakban: Stefan Pierer, Ausztria), természetes személy,
–
a LEONI AG, egy tőzsdén jegyzett társaság (a továbbiakban: LEONI, Németország).
A társaság egyetlen részvényese sem gyakorol meghatározó befolyást a LEONI felett.
Stefan Pierer az összefonódás-ellenőrzési rendelet 3. cikke (1) bekezdésének b) pontja értelmében irányítást szerez a LEONI felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
Stefan Pierer irányítja a Pierer Industrie AG-t (a továbbiakban: PIAG).
A PIAG egy osztrák ipari befektetési csoport, amelynek tevékenységi köre motorkerékpárok, elektromos kerékpárok és kétkerekű gépjárművek gyártása és forgalmazása, a versenyautó-, luxusautó-ágazatban és a légi közlekedési ágazatban használt dinamikus alkatrészekhez szükséges csúcstechnológiát alkalmazó mechanikai rendszerek kifejlesztése, gyártása, üzemben tartása és forgalmazása, valamint CO2-hatékony fékek, szivattyúk és motoralkatrészek gyártása.
A PIAG tevékenységét globálisan folytatja,
–
a LEONI a gépjárműiparban használatos, energia- és adatkezelési termékeket, megoldásokat és szolgáltatásokat kínál világszerte.
A LEONI konkrétan vezetékrendszerekhez használt szabványosított kábeleket és adatkábeleket gyárt.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja.
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.